open-index/open-wikipedia-markdown huggingface dataset:
Lasse Lindeman

**Lasse Henrik Lindeman** (s. 13. heinäkuuta 1951 Turku) on suomalainen teatteriohjaaja ja teatterinjohtaja. Hän on valmistunut Suomen Teatterikoulun ohjaaja- ja dramaturgiosastosta ohjaajaksi 1975, humanististen tieteiden kandidaatiksi Helsingin yliopistosta 1974 ja teatteritaiteen maisteriksi Teatterikorkeakoulusta 2000.

Lindeman on toiminut teatteriohjaajana Kuopion kaupunginteatterissa 1975–1981, Helsingin kaupunginteatterissa 1981–1983 ja Suomen Kansallisteatterissa 1983–1985. Vuosina 1985–1990 hän oli koulutusohjelman johtaja ja teatteripäällikkö Tampereen yliopiston näyttelijäntyön laitoksella. Sen jälkeen Lindeman on toiminut teatterinjohtajana Lahden kaupunginteatterissa 1991–1997, Vaasan kaupunginteatterissa 1997–2001 ja Kuopion kaupunginteatterissa 2004–2013.

Hän on tehnyt ohjaajavierailuja muun muassa Kansallisteatteriin, Tampereen Työväen Teatteriin, Tampereen Teatteriin, Oulun, Joensuun, Kuopion, Kokkolan ja Lahden kaupunginteatteriin, Porin Teatteriin, Turun ja Heinolan kesäteatteriin ja virolaiseen Vana Baskini Teateriin.

Lindemanin ohjauksia ovat muun muassa *Pakolaiset, Illansuusta puoleenpäivään, Vanhanaikainen komedia, Oikeamieliset, Isänmaa, Alexander Märzin elämä, Mummo, Marjatan laulu, Valentina, Maria Stuart, Chicago, Tarina Kaimaanista, Lyijyn aika, Ikuisesti sinun, Nuoruuden suloinen lintu, Vanhempieni romaani, [[Viulunsoittaja katolla]],* musikaali *Cyrano, [[Kun on tunteet]], [[Myrskyluodon Maija (vuoden 1991 musikaali)|Myrskyluodon Maija]], [[Kiss Me Kate]], [[Särkelä itte]], Nuori Mannerheim, [[Zorron miekka]], [[Hello, Dolly! (musikaali)|Hello Dolly]], Everstin nainen, [[Kirsikkapuisto]], Elokuu, Katrina, Helen S.- rakkaudella* ja *Miehen kylkiluu*. Kuopion oopperassa hän ohjasi oopperat *[[Nabucco]], [[Tosca]], [[Rigoletto]]* ja *[[Jevgeni Onegin]]*. Lindemanin tv-ohjauksia ovat *Remontti, Unelmajuna* ja *Vangin perintö*. Hän toimi Kalle Holmbergin apulaisohjaajana Savonlinnan oopperajuhlilla *[[Ratsumies]]*-oopperassa 1975–1977.

Lindemanin luottamustoimin lukeutuivat Suomen Teatteriohjaajien liiton hallitus 1977–1978 ja 1982–1984, Suomen Teatterinjohtajaliiton hallitus 1997–2001, 2005–2006, puheenjohtajana 2006-2010, sekä Nordiska teaterledarrådet 1999–2001 ja 2010–2012.

Vuonna 2013 Lindemanille myönnettiin Suomen Teatterijärjestöjen Keskusliiton kultainen kunniamerkki. ; Kuopion kaupungin hopeinen kunniamerkki 2013, Kuopion läänin taidepalkinto 1980, Kuopion Teatterikerhon Ramppi-palkinto 2009. Kuopion Taiteilijaseuran myöntämän Minna-palkinnon hän on saanut kahdesti, 1980 ja 2010.

## Lähteet
Vesa Kämäri

**Vesa Ilkka Kämäri** (s. 10. joulukuuta 1943 Helsinki) on suomalainen upseeri ja kenraaliluutnantti evp. Hän valmistui Kadettikoulusta vuonna 1967 ja suoritti yleisesikuntaupseerin tutkinnon vuonna 1977. Vesa Kämäri on toiselta koulutukseltaan diplomi-insinööri (1987).

## Ura
Kämäri on toiminut urallaan muun muassa opetusupseerina ja yksikön päällikkönä Porin Prikaatissa, Reserviupseerikoulussa ja Panssariprikaatissa vuosina 1967–1974. Hän oli eri tehtävissä Pääesikunnassa 1977–1978, 1985–1990 ja 1994–1998, viimeiseksi sotavarustepäällikkönä. Sotakorkeakoulun sotatekniikan opettajana Kämäri oli vuosina 1978–1985. Puolustusvoimien tutkimuskeskuksen johtajana Kämäri oli 1990–1992 ja Puolustusvoimien materiaalilaitoksen johtajana 1993–1994. 

Vesa Kämäri toimi Itäisen maanpuolustusalueen komentajana vuosina 2000–2003. Vuonna 2003 hän siirtyi reserviin.

Kämäri ylennettiin everstiksi vuonna 1990, kenraalimajuriksi 1994 ja kenraaliluutnantiksi 1999. 

## Lähteet
Aina Mannerheim

**Aina Johanna Mannerheim** (o.s. **Ehrnrooth**; 17. heinäkuuta 1869 Nastola – 5. tammikuuta 1964 Tukholma) oli suomalainen laulaja, äänialaltaan mezzosopraano. Hän piti sortovuosien aikana vuosina 1899–1903 konsertteja kansanvalistustyön hyväksi Suomessa ja muualla Pohjoismaissa. Hänen puolisonsa oli vuodesta 1896 varatuomari, kreivi Carl E. J. Mannerheim.

Mannerheimin vanhemmat olivat protokollasihteeri Carl Albert Ehrnrooth ja kreivitär Lovisa (Louise) de Geer. Hän opiskeli laulua Saint-Yves Baxin ja Mathilde Marchesin oppilaana Pariisissa 1893–1896. Hän konsertoi kaikissa Pohjoismaissa. Mannerheimin pitäessä marraskuussa 1900 Ina Langen kanssa konserttia Suomessa kenraalikuvernööri Nikolai Bobrikov peruutti konserttiluvan, mutta neuvokkaat esiintyjät löysivät tavan jatkaa esiintymistään ja nolasivat siten kenraalikuvernöörin. Mannerheim muutti vuonna 1903 Ruotsiin, kun Bobrikov karkotti hänen aviomiehensä Suomesta.

Mannerheimin veljiä olivat vuorineuvos Georg Ehrnrooth, pankinjohtaja Axel Ehrnrooth ja professori Ernst Ehrnrooth.

## Lähteet

## Aiheesta muualla
*
Yadier Pedroso

**Yadier Pedroso González** (9. huhtikuuta 1986 Guanajay – 16. maaliskuuta 2013 Artemisa) oli kuubalainen baseballpelaaja ja olympiamitalisti.

Pedroso kuului Kuuban olympiahopeaa Pekingissä 2008 saavuttaneeseen joukkueeseen. Pan-Amerikan kisoista hän saavutti Kuuban joukkueessa pronssia vuonna 2011.

Pedroso kuoli 16. maaliskuuta 2013, 26-vuotiaana, jouduttuaan auto-onnettomuuteen Artemisan kaupungin lähistöllä.

## Lähteet
* Yadier Pedroso Bio, Stats and Results  Olympics at Sports-Reference.com 

### Viitteet
Alvik

**Alvik** tai **Ahlvik** voi tarkoittaa seuraavia:

;Paikkoja
* Alvik, Tukholman kaupunginosa
* Alvik, taajama Leksandin kunnassa Ruotsissa
* Alvik, taajama Luulajan kunnassa Ruotsissa
* Alvik, taajama Sundsvallin kunnassa Ruotsissa, nykyiseltä nimeltään Vi

;Henkilöitä
* Jan Ahlvik (s. 1983), suomalainen jalkapalloilija
* Katja Alvik, oik. *Eva Unelma Vaahtera* (1929–2020), suomalainen kirjailija
* Lassi Ahlvik, suomalainen ympäristötaloustieteilijä.
Adrian Năstase

**Adrian Năstase** (s. 22. kesäkuuta 1950 Bukarest) on romanialainen sosiaalidemokraattinen poliitikko. Hän on ammatiltaan kansainvälisen oikeuden professori. Hän toimi maansa ulkoministerinä 1990–1992 Petre Romanin ja Theodor Stolojanin hallituksissa. Vuosina 1992–1996 hän oli Romanian kaksikamarisen parlamentin alahuoneen puheenjohtajana. Maan pääministeriksi hän nousi vuonna 2000 ja toimi tehtävässä vuoteen 2004 Ion Iliescun toisen presidenttikauden ajan.

Năstasea syytettiin korruptiosta vuoden 2004 presidentinvaalien alla. Hänet tuomittiin reiluksi kahdeksi vuodeksi vankilaan, mutta hän vapautui maaliskuussa 2013 ikänsä takia. Ennen tuomion täytäntöönpanoa hän yritti itsemurhaa ampumalla. Pääministeri Victor Ponta on toivottanut hänet tervetulleeksi takaisin politiikkaan. Năstase itse kokee olevansa ajojahdin uhri.

## Lähteet

 

## Aiheesta muualla
Petrelius

**Petrelius** tarkoittaa seuraavia:

## Sukunimi
*Abraham Petrelius (1823–1893), suomalainen värjärimestari ja valtiopäivämies
*Albert Petrelius (1865–1946), suomalainen arkkitehti, Abraham Petreliuksen poika
*Alfred Petrelius (1863–1931), suomalainen geodesian professori, Abraham Petreliuksen poika
*Gustaf Albert Petrelius (1836–1910), suomalainen liikemies, lahjoittaja
*K. A. Petrelius (1863–1926), suomalainen oppikoulun lehtori ja suomentaja
*Kaarlo August Petrelius (1875–1936), suomalainen lehtimies, pikakirjoittaja ja eduskunnan pikakirjoituskanslian päällikkö
*Max Petrelius (1940–2008), muotikuvaaja
*Väinö Petrelius (1897–1918), suomalainen jääkäri

### Entinen sukunimi
*Akseli Peltovuoma, ent. Petrelius (1869–1918), suomalainen agronomi ja Pohjois-Suomen Karjanjalostusyhdistyksen sihteeri
*K. A. Pohjakallio, ent. Petrelius (1904–1986), suomalainen kirjailija
*Onni Pohjakallio, ent, Petrelius (1903–1965), suomalainen kasvipatologi ja professori
*Perttu Pertamo, ent. Petrelius (1892–1956), suomalainen jääkäri, Albert Petreliuksen poika
*Toivo Pohjakallio, ent. Petrelius (1901–1959), suomalainen opettaja ja elokuvanäyttelijä

## Muita
*lähiö Turun Peltolan kaupunginosassa
Muukalaiset

**Muukalaiset** tarkoittaa seuraavia asioita:

* *[[Muukalaiset (elokuva)|Muukalaiset]]* (), yhdysvaltalainen scifielokuva vuodelta 1988
* *[[Muukalaiset (vuoden 1967 televisiosarja)|Muukalaiset]]* (), yhdysvaltalainen scifisarja vuosilta 1967–1968
* *[[Muukalaiset (vuoden 2000 televisiosarja)|Muukalaiset]]* (), yhdysvaltalainen scifisarja vuodelta 2000.
Aku Pellinen

**Aku Pellinen** (s. 17. toukokuuta 1993 Tampere) on suomalainen moottoriurheilija. Hän aloitti uransa karting-sarjoissa kilpailemalla vuonna 2000. Vuonna 2009 Pellinen kilpaili Suomen V1600 Cup sarjassa. Seuraavana vuonna Pellinen voitti sarjan mestaruuden. Vuonna 2012 Pellinen kilpaili Trofeo Abarth 500 Europe Assetto Corse sarjassa voittaen sarjan mestaruuden. Hän ajoi myös kaksi kilpailua Italian SEAT Ibiza Cup sarjassa voittaen yhden kilpailun. Vuonna 2013 Pellinen kilpaili kolme kilpailua Formula Abarth-sarjassa saavuttaen 21 pistettä. Vuonna 2014 Pellinen siirtyi koppiautoihin ja kilpailee European Touring Car Cup -sarjassa.

## Porsche Supercup -tulokset

## Aiheesta muualla
*http://www.driverdb.com/drivers/aku-pellinen/career/
Hualien

**Hualien** () on Taiwanin itäosassa sijaitseva kaupunki, joka toimii myös samannimisen piirikunnan hallintokeskuksena. Kaupungin talous perustuu pitkälti matkailuun. Alueella on laajoja kalkkikiviesiintymiä. Hualien on maan itäosan suurin kaupunki. Kaupungin pinta-ala on noin 29 neliökilometriä, ja sen väkiluku on noin 101&nbsp;000.

## Lähteet

## Aiheesta muualla

*Kaupungin verkkosivut
Banjo (täsmennyssivu)

**Banjo** voi viitata johonkin seuraavista:

* banjo, kielisoitin
* Ashley Banjo, englantilainen tanssija ja koreografi
* Banjō, Japanin laivaston tykkivene
Ōshima (1891)

**Ōshima** () oli keisarillisen Japanin laivaston rautarunkoinen kolmimastoinen tykkivene. 

## Valmistus
Alus tilattiin Kuren laivastontelakalta. Alus valmistettiin Onohaman telakalla Kōbessa, missä köli laskettiin 29. elokuuta 1889. Alus laskettiin vesille 14. lokakuuta 1891 ja valmistui 31. maaliskuuta 1892.

## Palvelus
Ensimmäisessä Kiinan–Japanin sodassa alus partioi Korean, Dairenin ja Weihaiwein välisellä alueella ollen Japanin 2. laivaston reservinä. Partiotehtäviin aluksen aseistukseen lisättiin kolme viiden tuuman ja kolme 1,9 tuuman tykkiä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena.

Venäjän–Japanin sodassa alus avusti Port Arthurin piirityksessä.  Maavoimien noustua maihin ja aloitettua etenemisen Jalujoelle määrättiin *Ōshima* ja *Akagi* Chemulposta Cinampoon, jonne saapuivat myös *Hien* ja *Atago* Mokphosta. Osaston tehtävänä oli tukea maavoimia etenmistä ja maihinnousua Jalujoelle tykistötulella. Alus oli 5. toukokuuta *Akagin* ja *Chokain* kanssa Jentainlahdella suojaamassa maihinnousua Bitsiwoon. Alus kolaroi 16.-17. toukokuuta välisenä yönä sumussa *[[Akagi (1888)|Akagin]]* kanssa, kun alukset iskivät Kinchounlahdelle. Seuraavana päivänä *Ōshima* upposi törmäysvaurioiden seurauksena. Alus poistettiin alusluettelosta 15. kesäkuuta 1905.

## Lähteet
*
*
*  

### Viitteet
Uji (1903)

**Uji** () oli keisarillisen Japanin laivaston vuonna 1904 valmistunut teräsrunkoinen toisen luokan tykkivene, joka poistettiin alusluettelosta 1. huhtikuuta 1936. Se romutettiin samana vuonna.

## Valmistus
Ensimmäisen Kiinan–Japanin sodan päätyttyä keisarillisen Japanin laivasto havaitsi tarpeen valmistaa matalakulkuisia rannikonvalvontaan soveltuvia aluksia. Aluksen suunnittelun pohjaksi otettiin Britannian kuninkaallisen laivaston Bramble-luokan tykkiveneet, joiden nimikkoalus *[[HMS Bramble (1898)|HMS Bramble]]* oli laskettu vesille vuonna 1898.

*Uji* tilattiin vuonna 1901 Kuren laivastontelakalta, missä köli laskettiin syyskuussa 1902. Alus laskettiin vesille 11. elokuuta 1903 ja valmistui vuotta myöhemmin 11. elokuuta 1904.

## Palvelus
Venäjän–Japanin sodan alkaessa alus kuului kontra-amiraali S. Hosoyan VII divisioonaan, joka kuului vara-amiraali S. Kataokan III laivueeseen. Se tuki 29.-30. huhtikuuta tykistöllään Jalujoen taistelua, kun Japanin 1. armeijan joukot ylittivät joen. Alus suojasi 4. toukokuuta divisioonansa kanssa joukkojenkuljetussaattueen Chinamposta Jentaunlahteen, jonne ne saapuivat seuraavana aamuna.

Tsushiman meritaistelussa alus oli kontra-amiraali H. Yamadan 3. laivueen 7. divisioonassa. Divisioona valvoi Tsushiman saaren ja rannikon välistä salmea eikä siten osallistunut varsinaiseen taisteluun. Alus liitettiin kontra-amiraali Y. Nakaon 4. laivueen 9. divisioonan, jossa se osallistui Sahalinin valtauksen suojaamiseen. Laivue suojasi Korsakovskista lähteneen kolmen kuljetusaluksen saattueen, joka kuljetti 21. heinäkuuta Japanin 25. prikaatin 49. rykmentin sotilaat Aniwa Baystä pohjoiseen. Joukot nousivat maihin 24. heinäkuuta laivaston tukemana. Alueen venäläiset joukot antautuivat 1. elokuuta. Alueen sotatoimet lakkasivat elokuun puolivälissä, minkä jälkeen koko alue oli Japanin hallinnassa.

Sotatoimien päätyttyä alus sijoitettiin Shanghaihin, jossa se turvasi Japanin kansalaisia sekä maan kaupallisia etuja Kiinan sisävesillä. Kuitenkin aluksen uppouma rajoitti toiminta-alueen Jangtsen alajuoksulle. Alus poistettiin alusluettelosta 1. huhtikuuta 1936 ja romutettiin 25. elokuuta.

## Lähteet
*
*  
*  

### Viitteet
Ferrari 150° Italia

**Ferrari 150° Italia** on Ferrarin valmistama Formula 1 -auto, jolla talli kilpaili kaudella . Fernando Alonso saavutti kuljettajien maailmanmestaruussarjan neljännen sijan ja yhdessä Felipe Massan kanssa autolla saavutettiin valmistajien maailmanmestaruussarjan kolmas sija.

## Formula 1 -tulokset
Mercedes MGP W02

**Mercedes MGP W02** on Formula 1 -talli Mercedeksen käyttämä auto kaudella . Auto julkistettiin 1. helmikuuta 2011 Espanjan Valenciassa. Kuljettajien MM-sarjassa autolla saavutettiin sijat seitsemän ja kahdeksan, mikä riitti valmistajien sarjassa sijaan neljä.

## Formula 1 -tulokset

## Aiheesta muualla
Solberga

**Solberga** voi tarkoittaa seuraavia asioita Ruotsissa:

## Kaupunginosa
* Solberga, Tukholman kaupunginosa

## Taajama
* Solberga, taajama Nässjön kunnassa
* Solberga, taajama Österåkerin kunnassa

## Pientaajama
* Solberga, pientaajama Kungälvin kunnassa
* Solberga och Solåkrabyn, pientaajama Södertäljen kunnassa
* Solberga och Ålem, pientaajama Mönsteråsin kunnassa

## Kylä
* Solberga, kylä Leksandin kunnassa
* Södra Solberga, kirkonkylä Vetlandan kunnassa

## Piiri
* Solbergan piiri (Skåne), piiri Skurupin kunnassa
* Solbergan piiri (Bohuslän), piiri Kungälvin kunnassa
* Norra Solbergan piiri, piiri Nässjön kunnassa
* Södra Solbergan piiri, piiri Vetlandan kunnassa
* Solberga, Länsi-Götanmaalla sijainnut pitäjä, jonka alue kuuluu nykyään Åsarpin piiriin Falköpingin kunnassa

## Muita
* Solbergan luostari, luostari Gotlannissa
Banjō (1878)

**Banjō** () oli keisarillisen Japanin laivaston vuonna 1878 vesillelaskettu rautarunkoinen kolmimastoinen tykkivene.

## Valmistus
Alus tilattiin 1877 Yokosukan laivastontelakalta, missä köli laskettiin 1. helmikuuta 1877 telakan neljäntenä aluksena. Alus laskettiin vesille 16. heinäkuuta 1878 ja valmistui 5. heinäkuuta 1880 ensimmäisenä päällikkönään Tsuboi Kōzō.

## Palvelus

Alus osallistui ensimmäiseen Kiinan–Japanin sotaan partioiden Korean, Dairenin ja Weihain välistä aluetta ollen samalla Japanin 2. laivaston reservinä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena.

Venäjän–Japanin sodan alkaessa alus kuului vara-amiraali S. Kataokan 3. laivueen VII divisioonaan, jonka komentajana oli kontra-amiraali Sukeuji Hosoya. Divisioonaan kuului kymmenen tykkivenettä. Divisioona suojasi maaliskuussa joukkojenkuljetussaattueita Cinampoon. Alus osallistui Port Arthurin piiritykseen ja sodan lopulla Tsushiman meritaisteluun.

Alus siirrettiin 12. heinäkuuta 1907 reserviin ja poistettiin alusluettelosta 25. toukokuuta 1911. Alus riisuttiin aseista ja myytiin 23. huhtikuuta 1912 Niigatan prefektuurin kaupalliselle yläasteelle Niigataan koulutusalukseksi.

## Lähteet
*
*
*

### Viitteet
Chaoyong

**Chaoyong** () oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.

## Valmistus

*Chaoyong* tilattiin Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 406. Alus laskettiin vesille saman vuoden lopulla 4. marraskuuta ja George Rendell'n suunnittelema alus valmistui 15. heinäkuuta 1881.

## Palvelus
Alus lähti 9. elokuuta 1881 Kiinan lipun nostettuaan sisaraluksensa *[[Yangwei]]n* kanssa Newcastlesta Weihaiweihin, jonne ne saapuivat lokakuun puolivälissä. Perille saavuttuaan kumpikin alus liitettiin Beiyangin laivastoon, vaikka *Chaoyong* olikin marraskuun Shanghaissa telakalla. Kiinan Japanin suhteiden kiristyessä Koreassa alukset lähetettiin vuonna 1886 amiraali Ding Ruchangin osaston mukana Inchoniin. *Chaoyong* ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.

Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät *[[Yoshino (1892)|Yoshino]]*, *[[Takachiho (1885)|Takachiho]]*, *[[Akitsushima (1892)|Akitsushima]]* ja *[[Naniwa]]*, joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus kallistui vasemmalle kyljelleen ja se täyttyi vedellä. Aluksen miehistö ajoi aluksen matalikolle estääkseen sen uppoamisen ja miehistö jätti aluksensa.

Japanilainen pelastusmiehistö tarkasti aluksen 18. syyskuuta ja päätti sen olevan korjauskelvoton, minkä jälkeen hylky tuhottiin räjäyttämällä.

## Lähteet

*
*
*

### Viitteet
Pyhä Urho

**Pyhä Urho** on fiktiivinen Suomen suojeluspyhimys, jonka ansioksi on nimetty heinäsirkkojen häätäminen Suomen viinitarhoista. Tarina on keksitty 1950-luvulla Minnesotan amerikansuomalaisten parissa, ja sillä on selviä yhtymäkohtia Irlannin suojeluspyhimykseen Pyhään Patrickiin. Pyhän Urhon päivää vietetään 16. maaliskuuta eli päivää ennen Pyhän Patrickin päivää. Suomessa Pyhän Urhon päivää ovat juhlineet vuodesta 1987 Turun yliopiston folkloristiikan opiskelijat. Vuonna 2013 Turun yliopistossa julkaistiin aiheesta kirja ja järjestettiin näyttely.

## Katso myös
* Heikki Lunta

## Lähteet

## Aiheesta muualla
* 
* Anne Heimo, Tuomas Hovi & Maria Vasenkari (toim.) 2012: *Pyhä Urho. Fakeloresta folkloreksi.* Folkloristiikan julkaisuja 2. Turku: Turun yliopisto. 
* Amerikansuomalaisten erikoinen perinne voi paksusti – Pyhä Urho täyttää tänään 60 vuotta, Yle 16.3.2016
Zhiyuan

**Zhiyuan** () oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.

## Valmistus

Alus tilattiin Armstrong Whitworthilta Elswickistä. Köli laskettiin 20. lokakuuta 1885 Elswickin telakalla numerolla 493, ja alus laskettiin vesille 29. syyskuuta 1886. W. H. Whiten suunnittelema alus valmistui 23. heinäkuuta 1887.

## Palvelus
Kiinaan saavuttuaan alus liitettiin vuonna 1888 sisaraluksensa *Jingyuanin* kanssa Beiyangin laivastoon. Seuraavana kesänä alus kuului amiraali Ding Ruchangin johtamaan osastoon, joka vieraili Venäjän keisarikunnan laivaston tukikohdassa Vladivostokissa.

Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, minkä alussa *Zhiyuanin* päällikkö Deng Schichang pyrki tuhoamaan keisarillisen Japanin laivaston komentajan aluksen *[[Saikyōmaru]]n* aiheuttaen sille suurta vahinkoa. *Zhiyuan* joutui japanilaisen komentoalusta suojaamaan saapuneen amiraali Tsuboi Kōzōn risteilijä osaston kohteeksi. Risteilijät *[[Yoshino (1892)|Yoshino]]*, *[[Takachiho (1885)|Takachiho]]*, *[[Naniwa]]* ja *[[Akitsushima (1892)|Akitsushima]]* kiersivät uhriaan aiheuttaen pikatykeillään runsaasti vahinkoa. Alukseen osunut kranaatti räjäytti lopulta aluksen, jolloin 245 miehistönjäsentä sai surmansa.

## Lähteet
*
*
*

### Viitteet
Jääpallon Ruotsin-mestaruuskilpailut 1910

**Vuoden 1910 jääpallon Ruotsin-mestaruuskilpailujen** loppuottelussa kohtasivat IFK Uppsala ja IFK Stockholm.

## Puolivälierät

## Välierät

## Loppuottelu
6. maaliskuuta 1910 Tukholmassa.

## Lopulliset sijoitukset

## Lähteet
* Bandytipset Svenska mästerskapet 1910
Adrian Monger

**Adrian Calero Monger** (6. joulukuuta 1932 – 10. heinäkuuta 2016 Perth) oli australialainen soutaja. Hän kilpaili miesten kahdeksikossa Melbournen kesäolympialaisissa 1956 saavuttaen pronssia.

Monger kuoli 83-vuotiaana Perthissä 10. heinäkuuta 2016. Hän oli sairastanut pitkään syöpää.

## Lähteet
Akio Johnson Mutek

**Akio Johnson Mutek** (2. tammikuuta 1958 – 17. maaliskuuta 2013) oli eteläsudanilainen roomalaiskatolinen piispa. Hänet vihittiin papiksi Toritin hiippakuntaan 18. joulukuuta 1988 ja nimitettiin sen vihkipiispaksi sekä Suavan titulaaripiispaksi 18. toukokuuta 1999. Piispaksi konsekroinnin suoritti 15. elokuuta Marco Dino Brogi, jota avustivat Paulino Lukudu Loro ja Paride Taban.

9. kesäkuuta 2007 Mutek sai nimityksen Toritin piispaksi, jona hän toimi, kunnes kuoli 55-vuotiaana virassa.

## Lähteet
Petteri Martikainen

**Petteri Martikainen** (s. 1992) on suomalainen painija, joka edustaa Helsingin Tarmoa. Hän aloitti painiharrastuksen Lappeenrannassa vuonna 1998. Vuosia myöhemmin Martikainen muutti Helsinkiin, missä hänen painivalmentajina ovat toimineet muun muassa Hannu Rantala, Ahto Raska sekä Ilpo Seppälä.

Martikainen voitti vuonna 2007 kreikkalais-roomalaisen painin 42&nbsp;kg:n painoluokassa kadettien Pohjoismaiden-mestaruuden ja sijoittui saman ikäluokan EM-kilpailuissa yhdeksänneksi. 

Vuonna 2012 hän voitti nuorten Pohjoismaiden-mestaruuden 66-kiloisissa. Saman vuoden nuorten EM-kilpailuissa hän sijoittui viidenneksi vapaapainissa ja seitsemänneksi kreikkalais-roomalaisessa painissa. Aikuisten EM-kilpailuissa 2013 hän sijoittui vapaapainin 66&nbsp;kg:n painoluokassa 11:nneksi.

Martikainen on voittanut aikuisten sarjassa Suomen-mestaruuden vapaapainin 66&nbsp;kg:n painoluokassa 2010 ja 2013 ja 65&nbsp;kg:n painoluokassa 2014 ja 2015  sekä saanut 66-kiloisissa SM-hopeaa 2012.

Martikaisen pitkään oireillut niskan alueen vamma vakavoitui Pariisin Grand Prix -turnauksessa 29. tammikuuta 2016. Kyseinen turnaus on ollut Martikaisen viimeisin.

## Lähteet
Jääpallon Ruotsin-mestaruuskilpailut 1909

**Vuoden 1910 jääpallon Ruotsin-mestaruuskilpailujen** loppuottelussa kohtasivat AIK ja Djurgårdens IF. Kilpailut järjestettiin Tukholmassa Pohjoismaisten kisojen yhteydessä ja ohjelmaan kuului kaikkiaan kolme jääpallokilpailua. Ruotsin-mestaruuden ratkettua suoritettiin Kilpailu eversti Balckin pokaalista Suomen ja Ruotsin jääpallomestareiden kesken. Lopuksi pelattiin vielä varsinainen Pohjoismaiden kisojen kansainvälinen turnaus, johon osallistui myös yksi tanskalainen joukkue. AIK voitti kaikki kolme kilpailua saavuttaen *triplan*.

## Puolivälierät
7. helmikuuta

## Välierät
8. helmikuuta

## Loppuottelu
9. helmikuuta 1909 Tukholmassa.

## Lopulliset sijoitukset

## Ottelu Balckin pokaalista
11. helmikuuta, uusinta 12. helmikuuta.

## Kansainvälinen turnaus
13. helmikuuta

14. helmikuuta

## Lähteet
* Bandytipset Svenska mästerskapet 1909
* Suomen Urheilulehti no 4/1909
Williams FW33

**Williams FW33** on Formula 1 -talli Williamsin käyttämä auto kaudella . Autolla ei saavutettu mainittavaa menestystä.

## Formula 1 -tulokset

## Aiheesta muualla
David Boykett

**David Herbert Boykett** (19. elokuuta 1934 – 10. helmikuuta 2016) oli australialainen soutaja. Hän kilpaili miesten kahdeksikossa Melbournen kesäolympialaisissa 1956 saavuttaen pronssia. Hän kilpaili myös Tokion kesäolympialaisissa 1964 sijoittuen joukkueineen kahdeksikossa kahdeksanneksi.

Boykett kuoli syöpää sairastettuaan 81-vuotiaana 10. helmikuuta 2016.

## Lähteet
House of Blues

**House of Blues** on kolmentoista musiikkiravintolan yhdysvaltalainen ravintolaketju. Ensimmäinen perustivat Isaac Tigrett (Hard Rock Cafe -ravintolaketjun perustajajäsen) ja Dan Aykroyd Yhdysvaltojen Massachusettsin osavaltioon Cambridgen Harvard Square -kadulle.

## Ravintoloiden sijainnit

Tiedosto:HouseOfBluesBostonMA.jpg|House of Blues ravintola Bostonissa.
Tiedosto:House of Blues Sunset.jpg|House of Blues Sunset ravintola Hollywoodissa Kaliforniassa.
Tiedosto:House of Blues.JPG|House of Blues ravintola Anaheimissa Kaliforniassa.



Tiedosto:House of Blues Myrtle Beach.JPG|House of Blues ravintola Myrtle Beachissä Etelä-Carolinassa
Tiedosto:House of Blues Florida Disney.jpg|House of Blues ravintola Downtown Disneyllä Orlandossa Floridassa
Tiedosto:House of Blues Back Florida Disney.jpg|House of Blues ravintola Downtown Disneyllä Orlandossa Floridassa
Renault R31

**Renault R31** on James Allisonin suunnittelema Formula 1 -auto, jolla Renault -talli kilpaili kaudella . Autolla saavutettiin kaksi kolmossijaa.

## Formula 1 -tulokset

## Aiheesta muualla
Kilpailu eversti Balckin pokaalista

**Kilpailu eversti Balckin pokaalista** oli kilpailu eversti Viktor Balckin nimeä kantaneesta kiertopalkinnosta, joka perustettiin 1907 Helsingin ja Tukholman parhaiden jääpallojoukkueiden kesken kilpailtavaksi viitenä vuonna. Ensimmäinen pokaalin voittaja oli Helsingin Polyteknikkojen Urheiluseura vuonna 1908. AIK, joka oli tukholmalaisten edustaja kaikissa kilpailuissa, onnistui voittamaan pokaalin kolme kertaa (1909, 1913 ja 1914), minkä johdosta tukholmalaiset voittivat pokaalin omakseen. Tosin suomalaisten tulkinnan mukaan vuoden 1909 uusintaottelussa PUS:sta saavutettu voitto oli vähintäänkin kyseenalainen, koska ruotsalaiset vaihtoivat osan pelaajista toiseen otteluun.

## Ottelut Balckin pokaalista

### 1908
Helsingissä

### 1909
11. helmikuuta, uusinta 12. helmikuuta Tukholmassa

### 1912
Helsingissä

### 1913
Tukholmassa, Pohjoismaisten kisojen puolivälieräottelu

### 1914
Helsingissä

## Lähteet
*  1.3.1908 Finskt idrottsblad : officiellt organ för Helsingfors gymnastikklubb. no 3/1908  
* Suomen Urheilulehti no 4/1909
*  15.02.1912   Finskt idrottsblad : officiellt organ för Helsingfors gymnastikklubb. no 3/1912 
* 22.2.1912 Suomen Urheilulehti no 6/1912
* Bandyhistoria 1875-1919 
* Suomen Urheilulehti 12. maaliskuuta 1914, sivut 450-452.
*
Jingyuan (1887)

**Jingyuan** () oli Kiinan Qing-dynastian Beiyangin laivaston Stettinissä Saksassa vuonna 1888 valmistunut Jingyuan-luokan panssariristeilijä. Alus upposi 17. syyskuuta 1894 Jalujoen taistelussa.

## Valmistus
*Jingyuan* tilattiin Stettiner AG Vulcanilta Stettinistä Saksasta ja sen köli laskettiin 1. tammikuuta 1885. Alus laskettiin vesille 3. tammikuuta 1887 ja se valmistui heinäkuussa 1887. Alus saapui marraskuussa Kiinaan, missä se liitettiin Beiyangin laivastoon 1. tammikuuta 1888.

## Palvelus
*Jingyuanin* liitettiin sisaraluksensa *[[Laiyuan]]in* kanssa Kiinassa Beiyangin laivastoon. Alukset kuuluivat vuonna 1889 amiraali Ding Ruchangin osastoon, joka vieraili Vladivostokissa. Alku vuodesta 1894 alus vieraili *[[Dingyuan]]in* ja *[[Zhenyuan]]in* sekä sisaraluksensa kanssa Singaporessa, mutta osaston käskettiin palaamaan Weihaiweihin ensimmäisen Kiinan-Japanin sodan uhatessa.

Alus sisaraluksineen osallistui Jalujoen taisteluun 17. syyskuuta 1894, jossa ne joutuivat taisteluun keisarillisen Japanin laivaston risteilijäosaston kanssa. *Jingyuan* yritti törmätä risteilijä *[[Yoshino (1892)|Yoshinoon]]* onnistumatta. Alus räjähti tykkitulessa vieden lähes koko 270 hengen miehistön mukanaan.

## Lähteet
*
*

### Viitteet
Jingyuen (1886)

**Jingyuen** () oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 7. helmikuuta 1895.

## Valmistus

Alus tilattiin Armstrong Whitworthilta Elswickistä. Sen köli laskettiin 29. lokakuuta 1885 Elswickin telakalla numerolla 494, ja alus laskettiin vesille 14. joulukuuta 1886. W. H. Whiten suunnittelema alus valmistui 9. heinäkuuta 1887.

## Palvelus
Alus lähti 2. elokuuta 1887 sisaraluksensa sekä Vulcanin valmistamien Jingyuan-luokan panssariristeilijöiden ja yhden torpedoveneen kanssa Spitheadistä merelle. Kiinaan saavuttuaan alus liitettiin vuonna 1888 sisaraluksensa *[[Zhiyuan]]in* kanssa Beiyangin laivastoon. Seuraavana kesänä alus kuului amiraali Ding Ruchangin johtamaan osastoon, joka vieraili Venäjän keisarikunnan laivaston tukikohdassa Vladivostokissa.

Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, missä aluksen päällikkö piti aluksensa poissa kiivaimmista taisteluista eikä kohdannut keisarillisen Japanin laivastoa. Alus kuitenkin joutui kahakoimaan japanilaisten nopean risteilijäosaston kanssa, jolloin siihen osui kolme kranaattia surmaten kaksi ja haavoittaen seitsemäätoista miehistönjäsentä sekä sytyttäen tulipalon aluksella. Taistelun päätyttyä alus pakeni muiden pelastuneiden alusten mukana Lûshunkouhun ja sataman jouduttua Lüshunkoun taistelun jälkeen uhatuksi siirtyi Weihaiweihin.

Weihaiwein taistelun aikana rannikkopattereiden jouduttua japanilaisjoukkojen haltuun *Jingyuen* joutui tykistön maaliksi. Muutamien osumien jälkeen alus räjähti upoten ankkuripaikalleen.

## Lähteet
*
*
*

### Viitteet
Jukka Hirsimäki

**Jukka Hirsimäki** (s. 25. tammikuuta 1957) on suomalainen uransa päättänyt jääkiekkoilija, pelipaikaltaan puolustaja. 

Hirsimäki pelasi pääsarjatasolla kasvattajaseurassaan Ilveksessä, Forssan Palloseurassa, Tapparassa ja Ruotsin Elitserienissä Södertälje SK:n joukkueessa. Hän voitti peliurallaan kolme Suomen mestaruutta, kaksi hopeaa ja yhden pronssin. 
Hän pelasi urallaan 14&nbsp;A-maaottelua. Arvokisaedustuksia Hirsimäelle kertyi 11 ottelun verran. Hän oli mukana alle 19-vuotiaiden EM-turnauksessa 1976 sekä seuraavana vuonna alle 20-vuotiaiden MM-turnauksessa.

Peliuransa jälkeen Hirsimäki toimi Liiga Ilves ry:n toimitusjohtana vuosina 1989–1993. Tämän jälkeen hän toimi SM-liiga ry:n markkinointipäällikkönä ja yhteysjohtajana. SM-liigan palveluksesta Hirsimäki siirtyi vuonna 2001 Ilves Hockey Oy:n markkinointijohtajaksi, ja vuonna 2004 hänestä tuli Ässien toimitusjohtaja josta tehtävästä hän erosi vuoden 2016 lopussa. Helmikuussa 2017 Hirsimäki palasi Ilvekseen myynti- ja markkinointijohtajaksi jossa tehtävässä toimi huhtikuuhun 2020 asti. Jatkossa Hirsimäki on mukana toteuttamassa Ilveksen kotiotteluiden asiakastilaisuuksia.

Jukka Hirsimäen veli Timo Hirsimäki pelasi myös jääkiekkoa pääsarjatasolla Ilveksen ja FoPSin joukkueissa vuosina 1965–1977. Jukan poika Antti Hirsimäki on pelannut jääkiekkoa Suomi-sarjassa ja II divisioonassa.

## Lähteet
*

### Viitteet
Jääpallon Ruotsin-mestaruuskilpailut 1908

**Vuoden 1908 jääpallon Ruotsin-mestaruuskilpailujen** loppuottelussa kohtasivat Djurgårdens IF ja Östergötlands IF.

## Välierät

## Loppuottelu
1. maaliskuuta 1908 Norrköpingissä.

## Lopulliset sijoitukset

## Lähteet
* Bandytipset Svenska mästerskapet 1908
Latvia talviolympialaisissa 2006

**[[Latvia]]** osallistui Torinon talviolympialaisiin 2006 57 urheilijan voimin. Maa saavutti kisoista yhden pronssimitalin. Maan lippua avajaisissa kantoi Artūrs Irbe ja päättäjäisissä Ilmārs Bricis. 

## Mitalistit
### Pronssia
* Mārtiņš Rubenis – ohjaskelkkailu, miesten yksikkö

## Lähteet

* Sports-reference.com - Latvia at the 2006 Torino Winter Games
Iso-Britannia talviolympialaisissa 2006

**Iso-Britannia** osallistui Torinon talviolympialaisiin 2006. Avajaisissa maan lippua kantoi Rhona Martin ja päättäjäisissä Shelley Rudman. Maa saavutti yhden hopeamitalin ja sijoittui mitalitilastossa 21:sta. 

## Mitalistit
### Hopeaa
* Shelley Rudman – skeleton, naiset

## Lähteet

* http://www.sports-reference.com/olympics/countries/GBR/winter/2006/
Australia talviolympialaisissa 2006

**Australia** osallistui Torinon talviolympialaisiin 2006 40 urheilijan joukkueella. Australian lippua avajaisissa kantoi Alisa Camplin ja päättäjäisissä Dale Begg-Smith. 

## Mitalistit
### Kultaa
* Dale Begg-Smith – freestylehiihto, miesten kumparelasku

### Pronssia
* Alisa Camplin – freestylehiihto, naisten hypyt

## Lähteet

* Sports-reference.com - Australia at the 2006 Torino Winter Games
Jääpallon Ruotsin-mestaruuskilpailut 1907

**Jääpallon Ruotsin-mestaruudesta** pelattiin ensimmäisen kerran talvella 1907. Kilpailuun osallistui 5 joukkuetta. loppuottelussa kohtasivat IFK Uppsala ja IFK Gefle.

## Puolivälierä

## Välierät

## Loppuottelu
17. maaliskuuta 1907 Gävlessä.

## Lopulliset sijoitukset

## Lähteet
* Bandytipset Svenska mästerskapet 1907
Luettelo televisiosarjan Kosketus jaksoista

Tämä on **luettelo televisiosarjan [[Kosketus (televisiosarja)|Kosketus]] jaksoista**.

## Ensimmäinen tuotantokausi (2012)

## Toinen tuotantokausi (2013)

## Aiheesta muualla
* Kosketus - Sarjaopas - Telvis.fi
Jääpallon Neuvostoliiton mestaruussarja 1950

**Jääpallon Neuvostoliiton mestaruus** ratkaistiin vuonna 1950 neljäntoista vuoden tauon jälkeen. Edellisen kerran mestaruudesta oli pelattu vuonna 1936. Mestaruus ratkaistiin turnausmuotoisella kilpailulla, ja kaikki ottelut pelattiin Leningradissa.

Mukana oli 16 joukkuetta, jotka oli jaettu neljään neljän joukkueen alkulohkoon. Lohkovoittajat pelasivat jatkolohkossa sijoista 1.-4. ja toiseksi sijoittuneet sijoista 5.-8. jne. Mestaruuden voitti Sverdlovskin ODO.

## Alkusarjat
### Lohko 1

### Lohko 2

### Lohko 3

### Lohko 4

## Loppusarjat
### Sijat 1-4

### Sijat 5-8

### Sijat 9-12

### Sijat 13-16

## Lähteet
PistePiste

**PistePiste** (oikealta nimeltään **Harri Arhio**) on helsinkiläinen pop- ja R&B-artisti.

Harri Arhio latasi vuonna 2010 Mikseri.net -sivustolle tekemiään demokappaleita nimellä PistePiste. DJ Mobster löysi kappaleet ja kertoi niistä Warner Music Finland -levy-yhtiön tuotantopäällikkö Lasse Kurjelle, joka kiinnostui niistä. Arhio kiinnitettiin Warner Musicille, joka julkaisi PistePisteen ensimmäisen singlen ”Elän sut uudestaan” 2. huhtikuuta 2012. Sittemmin kappaletta on kuunneltu YouTube ja Spotify -palveluissa yhteensä yli kolme miljoonaa kertaa.

PistePisteen toinen single ”Viljaa” julkaistiin tammikuussa 2013. Kolmas single ”Hetken maailma on tässä” julkaistiin kesäkuussa 2013. PistePisteen debyyttialbumi *Hetken maailma on tässä* julkaistiin 30. elokuuta 2013.

Debyyttialbumin jälkeen PistePiste ajautui riitoihin levy-yhtiön kanssa ja perusti rap-artisti Maikin kanssa DEM-duo joka tosin keikkaili vuoteen 2019 asti. PistePiste piti taukoa musiikin tekemisestä kunnes vuonna 2025 hän palasi musiikin pariin kahdella singlellä "Betonilaatikko" ja "Hölmö".
## Diskografia
### Albumit

### Singlet

### Musiikkivideot
* *Elän sut uudestaan* (Ohj. Mikko Harma)
* *Viljaa* (Ohj. Hannu Aukia)
* *Hetken maailma on tässä* (Ohj. Jukka Lariola)

### Vierailijana

## Lähteet

## Aiheesta muualla
* PistePiste Facebookissa
Syvännekuoreet

**Syvännekuoreet** (Bathylagidae) on hopeakuorekalojen lahkoon kuuluva heimo. Eräissä lähteissä heimo katsotaan kuuluvaksi kuorekaloihin. Syvännekuorelajeja elää syvissä vesissä kaikissa valtamerissä.

## Lajit ja anatomia
Syvännekuoreiden heimoon kuuluu 8 sukua ja 22 lajia, muun muassa syvännekuore (*Bathylagus/Pseudobathylagus milleri*). Syvännekuorelajit ovat pienehköjä kaloja, jotka kasvavat suurimmillaan noin 10&ndash;20&nbsp;cm pitkiksi. Ruumiinrakenteeltaan ne ovat pitkulaisia kaloja. Tyypillisiä piirteitä ovat kookkaat silmät ja kuonon päässä sijaitseva pieni suu. Heimon kaloilla voi olla rasvaevä. Syvännekuoreilla ei ole uimarakkoa. Syvännekuoreiden heimon lajit ovat väriltään tyypillisesti joko vaalean kellertäviä tai mustia.

## Levinneisyys
Syvännekuorelajeja tavataan Atlantista, Intian valtamerestä ja Tyynestämerestä. Ne ovat syvien vesien lajeja, joita tavataan tyypillisimmin 25&ndash;1&nbsp;000 metrin syvyydestä. Syvännekuorelajien ravinto koostuu pienistä selkärangattomista eläimistä kuten planktonista.

## Lähteet
Franco Trincavelli

**Franco Trincavelli** (7. kesäkuuta 1935 Abbadia Lariana – 10. marraskuuta 1983 Abbadia Lariana) oli italialainen soutaja. Hän oli mukana voittamassa kultaa miesten perämiehellisessä nelikossa vuoden 1956 kesäolympialaisissa Melbournessa ja lisäksi saamassa siinä pronssia vuoden 1960 kesäolympialaisissa Roomassa.

## Lähteet
Ferrari F12berlinetta

**Ferrari F12berlinetta**  on takavetoinen superauto, jonka moottori sijaitsee auton edessä. Autoa valmistaa italialainen autovalmistaja Ferrari, joka esitteli mallin ensimmäisen kerran vuoden 2012 Geneven autonäyttelyssä. F12berlinettassa on 6,3l V12 moottori, joka tuottaa 545 kW (740 hv), ja vääntöä 690 Nm. Auto kiihtyy 0–100&nbsp;km/h 3,1 sekunnissa, ja sen huippunopeus on 340&nbsp;km/h.

F12berlinetta nimettiin vuoden 2012 superautoksi TopGear-lehdessä.

## Lähteet

## Aiheesta muualla
Sampsa Mantere

**Sampsa Pellervo Mantere** (11. kesäkuuta 1913 Terijoki – 20. kesäkuuta 1994 Espoo) oli osuustoiminnan parissa työskennellyt maatalous- ja metsätieteiden kandidaatti. Hän oli Pellervo-Seuran toimitusjohtaja 1950–1956 ja Osuuskassojen Keskusliiton toimitusjohtaja vuodesta 1956. 

Mantere aloitti uransa *[[Maaseudun Tulevaisuus|Maaseudun Tulevaisuuden]]* toimittajana ja toimitussihteerinä 1938–1945. Sen jälkeen hän oli MTK:n palveluksessa 1946–1948, siirtyi 1949 Pellervo-Seuraan. Osuuskassojen keskusliiton toimitusjohtajan tehtävästä hän jäi eläkkeelle 1975. Hän toimi myös Pellervon lehtien päätoimittajana 1950–1955 ja myöhemmin *[[Yhteisvoimin]]*-lehden päätoimittajana.

## Muistelmateokset
* *…että olisi isäntämieltä* (1974)
* *Kell´ onni on* (1980)
* *Tervettä naurua* (1984)

## Lähteet
Viro talviolympialaisissa 2006

**[[Viro]]** osallistui Torinon talviolympialaisiin 2006 saavuttaen kolme kultaista mitalia. Mitalitilastossa Viro oli kahdestoista. Avajaisissa lippua kantoi Eveli Saue ja päättäjäisissä Kristina Šmigun.

## Mitalistit
### Kultaa
* Andrus Veerpalu – maastohiihto, miesten 15 km
* Kristina Šmigun – maastohiihto, naisten yhdistelmäkilpailu
* Kristina Šmigun – maastohiihto, naisten perinteisen 10 km

## Lähteet

* http://www.sports-reference.com/olympics/countries/EST/winter/2006/
Erkki Mantere

**Erkki Mantere** -nimisiä suomalaisia henkilöitä ovat olleet:

* Erkki Mantere (1918–2013), metsänhoitaja, yritysjohtaja ja metsäneuvos
* Erkki O. Mantere (1899–1977), virkamies, kansliapäällikkö, kaupunginjohtaja ja maaherra.
Jämsän reitti

**Jämsän reitti** on vesistöreitti Jämsän, Petäjäveden ja Multian kuntien alueella Keski-Suomessa. Se kuuluu Kymijoen vesistöön, ja sen vedet laskevat Jämsänjokea pitkin Päijänteeseen. Reitin valuma-alueet ovat Multialta alkava Pengerjoen valuma-alue, Petäjävedeltä alkava Ala-Kintauden valuma-alue ja Petäjäveden alue. Pengerjoen ja Ala-Kintauden alueet yhtyvät Jämsänvesi-nimisessä järvessä. Ison Rautaveden valuma-alue sijaitsee Koskenpäällä ja Jämsänjoen alue sen eteläpuolella. 

Jämsänvedeltä alaspäin vesistöä nimitetään Wanhan Witosen melontareitiksi, ja se koostuu pienistä järvistä, joista ja koskista, jotka ovat kohtuullisen helppoja melottavia. Reitin varrella vaihtelevat erämaaluonto ja rakennettu kulttuurimaisema. Melontareitin kokonaispituus on 75 km. Wanha Witonen on saanut nimensä vuonna 1909 käyttöönotetusta arkkitehti Eliel Saarisen suunnittelemasta viiden markan setelistä. Setelin keskellä kuvattu järvimaisema on maalattu Jämsänkosken Rasuanniemestä.

## Reitin kulku
Reitti Ylä-Kintaudelta Jämsänveteen (suluissa korkeus metreinä merenpinnan yläpuolella):

Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).

Reitti Kolu-Meroselta Jämsänveteen:

Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).

Pääreitti Jämsänvedeltä Päijänteeseen:

Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3).

## Ravinnekuormitus
Jämsän reitin suurin ravinnekuormitus on luonnonhuuhtoumaa, toisin sanoen luontaista ravinnekulkeumaa, johon ihminen ei vaikuta. Seuraavaksi suurin kuormittaja on peltoviljely, teollisuuden osuus on fosforilähteistä noin kuudesosa ja typpilähteistä noin kahdeksasosa.

## Lähteet

## Aiheesta muualla
*
Erkki O. Mantere

**Erkki Olavi Mantere** (7. huhtikuuta 1899 Tampere – 19. joulukuuta 1977 Helsinki) oli suomalainen varatuomari ja virkamies. Hän oli sisäasiainministeriön hallitusneuvos vuodesta 1944 ja ministeriön kansliapäällikkö 1945–1960, ja sen jälkeen Kuopion läänin maaherra 1960–1966. Ennen uraansa sisäministeriössä hän oli Tornion kaupunginjohtajana 1930–1938. Mantere oli myös väestönsuojeluneuvottelukunnan ja Pohjois-Savon maakuntaliiton puheenjohtaja.

## Lähteet
Kaappaus keittiössä

**Kaappaus keittiössä** on suomalainen ruoka-aiheinen viihdeohjelma, jota esitettiin seitsemän tuotantokauden ajan MTV3-kanavalla vuosina 2013–2021. Sarjan neljännen tuotantokauden esittäminen alkoi 15. tammikuuta 2018. Ohjelmassa Kari Aihinen vierailee viikoittain yhdessä suomalaisessa perheessä laittamassa heidän ruoka-asiansa kuntoon. Seitsemäs tuotantokausi alkoi syyskuussa 2021.Vuoden 2024 keväällä ilmoitettiin, että sarja tulee saamaan jatkoa lokakuussa Nelosella, uudella nimellä "Kapen keittiökaappaus".

## Jaksot
### Ensimmäinen tuotantokausi

### Toinen tuotantokausi

### Kolmas tuotantokausi

* Kolmannella kaudella jaksoja ei enää nimetty kahden aiemman kauden tapaisesti. Jaksot oli nimetty vain kuvauskohteen mukaisesti.

### Neljäs tuotantokausi

### Viides tuotantokausi

### Kuudes tuotantokausi

### Seitsemäs tuotantokausi

## Kapen keittiökaappaus
Ohjelma palaa ruutuihin uudella nimellä lokakuussa 2024 Nelosella.

## Lähteet
Jääpallon Neuvostoliiton mestaruussarja 1951

**Jääpallon Neuvostoliiton mestaruus** ratkaistiin vuonna 1951 kahdeksan joukkueen yksinkertaisena sarjana. Kaikki ottelut pelattiin Arkangelissa. Mukana oli edellisen kauden kahdeksan parasta joukkuetta. Mestaruuden voitti Dynamo Moskova.

## 1. Ryhmä

Krasnaja Zarja ja Traktor putosivat toiseen lohkoon.

## 2. Ryhmä
Toisen ryhmän ottelut pelattiin Kazanissa 5.-22. tammikuuta 1951. Mukaan oli kutsuttu edellisen kauden sijoilla 9-16 olleet joukkueet. Spartak Hatsina ei osallistunut kilpailuun ja sen tilalla oli Spartak Ivanovo. Dynamo Kazanin tilalla pelasi Kazanin Krylja Sovetov.

Uusinta: Krylja Sovetov-Trud 4-0
ODO Riika ja Krylja Sovetov nousivat ensimmäiseen lohkoon.
## Lähteet
Urpo Levo

**Urpo Jurva Levo** (15. elokuuta 1921 Viipurin mlk. – 18. marraskuuta 1998 Turku) oli suomalainen kenraaliluutnantti ja presidentti Kekkosen pitkäaikainen adjutantti.

Levo valmistui Kadettikoulusta 1943 sekä Sotakorkeakoulusta 1954. Uransa alussa hän toimi Pääesikunnan ulkomaanosastolla toimistoupseerina 1944–1952. 3. prikaatin esikunnassa hän oli vuonna 1955. Tasavallan presidentin 2. adjutanttina hän työskenteli 1955–1962. Savon prikaatissa hän toimi pataljoonan komentajana 1962–1964. Tasavallan presidentin 1. adjutanttina Levo toimi 1965–1974 ja mm. osallistui useille valtiovierailuille. Lounais-Suomen sotilasläänin  komentajana hän toimi 1974–1981. 

Ylennykset: vänrikki 1941, luutnantti 1943, kapteeni 1948, majuri 1956, everstiluutnantti 1961, eversti 1965, kenraalimajuri 1969, kenraaliluutnantti 1974.

## Lähteet
* ''Kuka kukin on 1978'', s. 523.
*
Mihai Cioc

**Mihai Cioc** (s. 14. kesäkuuta 1961 Turnu Măgurele) on romanialainen entinen judoka. Hän sai avoimessa luokassa pronssia vuoden 1984 kesäolympialaisissa Los Angelesissa. Hän kilpaili myös vuoden 1980 kesäolympialaisissa Moskovassa. Hän saavutti MM-pronssia yli 95&nbsp;kg:n painoluokassa 1983. Hän voitti Euroopan-mestaruuden yli 95-kiloisissa 1987 ja sai avoimessa luokassa EM-pronssia 1983.

## Lähteet
Alexandru Buligan

**Alexandru Buligan** (s. 22. huhtikuuta 1960 Drobeta-Turnu Severin, Romania) on romanialainen entinen käsipalloilija. Hän kuului lajissa pronssia saaneeseen joukkueeseen vuoden 1984 kesäolympialaisissa Los Angelesissa. Hän osallistui myös vuoden 1992 kesäolympialaisiin Barcelonassa ja jäi siellä joukkueineen kahdeksannelle sijalle.

## Lähteet

## Aiheesta muualla
*
Fílippos Kaïáfas

**Fílippos Kaïáfas** (; s. 21. elokuuta 1968 Vólos) on kreikkalainen entinen vesipalloilija. Hän kuului vuoden 1988 kesäolympialaisissa Soulissa yhdeksänneksi ja vuoden 1996 kesäolympialaisissa Atlantassa kuudenneksi sijoittuneeseen joukkueeseen. Lisäksi hän jäi joukkueineen kymmenennelle sijalle sekä vuoden 1992 kesäolympialaisissa Barcelonassa että vuoden 2000 kesäolympialaisissa Sydneyssä.

## Lähteet
Statue Comes to Life

**Statue Comes to Life** on suomalaisen thrash/power metal -yhtyeen Statuen ensimmäinen sekä viimeiseksi jäänyt studioalbumi. Se julkaistiin vuonna 1990 levymerkillä Power Records.

## Kappaleet
Kaikki kappaleet säveltänyt Statue sekä sanoittanut Ari Anttonen.

# 
# 
# 
# 
# 
# 
# 
# 
# 
# 

## Kokoonpano
* Mika Moisio – bassokitara, taustalaulu
* Jari Vanhanen – rummut, taustalaulu
* Ari Anttonen – laulu, kitara
* Marko Moisio – kitara, taustalaulu

## Aiheesta muualla
* 
*
Marino Marini

**Marino Marini** (27. helmikuuta 1901 Pistoia, Italia – 6. elokuuta1980 Viareggio, Italia) oli italialainen kuvanveistäjä. Hän oli vuodesta 1940 Milanon taideakatemian professori. Hän oli italialaisen etruskilaisen suunnan pääedustajia. Hän käytti materiaalinaan pronssia ja puuta, mutta teki myös moniväritöitä. Hänen tuotannossaan on muunnelmia hevos- ja ratsastaja-aiheista sekä muotokuvia, esimerkiksi Igor Stravinskin muotokuva vuodelta 1951. Ateneumin taidemuseossa on *Arcangela*, Joensuun museossa *Philippo de Pisis*.

## Lähteet

## Aiheesta muualla
Jääpallon Neuvostoliiton mestaruussarja 1952

**Jääpallon Neuvostoliiton mestaruus** ratkaistiin vuonna 1952 kahdeksan joukkueen yksinkertaisena sarjana. Kaikki ottelut pelattiin Moskovassa. Mestaruuden voitti toista kertaa peräkkäin Dynamo Moskova.

## 1. Ryhmä

Vodnik ja Baltflot putosivat toiseen lohkoon.

## 2. Ryhmä
Toisen ryhmän ottelut pelattiin Samarassa 6.-22. tammikuuta 1952.

Uusinta: ODO Minsk-Krasnaja Zarja 5-3
ODO Minsk ja Traktor Krasnojarsk nousivat ensimmäiseen lohkoon.
## Lähteet
Julius Mark

**Julius Mark** (27. maaliskuuta 1890 Haljala, Virumaa – 2. maaliskuuta 1959 Washington, Yhdysvallat) oli virolainen kielitieteilijä.

Ylioppilastutkinnon jälkeen Mark aloitti vertailevan indoeurooppalaisen ja klassisen kielitieteen opinnot Tarton yliopistossa, mutta matkusti pian Unkariin opiskelemaan suomalais-ugrilaista kielentutkimusta ja unkarin kieltä. Sittemmin hän jatkoi opintojaan Helsingin yliopistossa, jossa hän suoritti filosofian kandidaatin tutkinnon. Markin opintoja viivästyttivät pakollinen osallistuminen ensimmäiseen maailmansotaan ja myöhemmin Viron vapaussotaan. Hänen väitöskirjansa *Die Possessivsuffixe in den uralischen Sprachen. I. Hälfte. Einleitung, Frühere Arbeiten, Die Possessivsuffixe in den ostseefinnischen Sprachen* (1924) käsitteli suomalais-ugrilaisten kielten ja niiden murteiden possessiivisuffikseja.

Mark toimi Tarton yliopiston uralilaisen kielitieteen virkaatekevänä professorina vuosina 1919–1924. Väitöskirjansa valmistuttua hänet nimitettiin viralliseen professorin virkaan, jossa hän toimikin vuoteen 1944 saakka. Mark oli perustamassa Viron tiedeakatemiaa vuonna 1938. Hänet valittiin tiedeakatemian varaesimieheksi, ja hän toimi akatemian julkaisusarjan *Annales Academiae Scientiarum Estonicaen* toimittajana. 

Mark pakeni Virosta vuonna 1944 ja asui vuodesta 1947 lähtien Yhdysvalloissa, missä hän toimi vuosina 1947–1949 Harvardissa venäjän kielen opettajana ja Washingtonissa vuosina 1951–1953 sekä 1956 suomen kielen opettajana. Hän tutki erityisesti suomalais-ugrilaisten kielten muoto- ja johto-oppia sekä teki myös kansatieteellisiä tutkimuksia.

## Lähteet

* Otavan Iso tietosanakirja, osa 5, palsta 1367. Otava, 1968.

### Viitteet